Diari Oficial de la Generalitat Valenciana


Sumari del DOGV 1571, del 24-06-1991 (1991/821829)

ORDRE de 14 de maig de 1991, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana, durant el curs escolar 1991-92.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/14/(1)/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821829


Data del document
:   14-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de maig de 1991, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana, durant el curs escolar 1991/92.  
Per tal que els centres docents puguen planificar l'activitat escolar i programar els serveis complementaris vinculats als dies de caràcter lectiu, al que aquests coneguen, amb el temps suficient, el calendari escolar que ha de regir en els centres docents de la Comunitat Valenciana, tal com ho demostra l?experiència de cursos anteriors.  
D'acord amb la Llei Orgànica 8/1985, de 3 de juliol, reguladora del dret a l?educació i en virtut de les competències conferides pel Reial Decret 2093/1983, de 28 de juliol, sobre traspàs de funcions i serveis de l'Administració de l?Estat a la Comunitat Valenciana en matèria d'educació i la Llei 5/1983, de 30 de desembre, de Govern valencià,  
ORDENE:  
Primer  
Durant el curs escolar 1991-92 els centres docents públics i privats no universitaris de la Comunitat Valenciana es regiran d'acord amb les bases d'aquesta ordre. -  
A l'efecte d'aquesta ordre, es consideren centres docents no universitaris aquells que fan ensenyaments oficials de: Educació Pre-escolar, Educació General Bàsica, Educació Especial, Educació Permanent d'Adults, Batxillerat, Formació Professional, Arts Aplicades i Oficis Artístics, Idiomes, Música, Art Dramàtic i Dansa, i Ceràmica.  
Segon  
El curs acadèmic inclourà el període de temps següent:  
a) De l'1 de setembre de 1991 al 31 d'agost de 1992 per als centres docents d'Educació Pre-escolar, Educació General Bàsica i Educació Especial.  
b) De l'1 d'octubre de 1991 al 30 de setembre de 1992 per a la resta de centres docents assenyalats en l'article primer.  
Tercer  
El professorat dels centres a què fa referència aquesta Ordre realitzarà activitats acadèmiques en els centres des del 2 de setembre de 1991 fins al 30 de juny de 1992, llevat de les activitats pendents que tindran lloc en el mes de juliol.  
Quart  
Les classes tindran lloc, excepció feta dels dies festius i de vacances, els dies laborables de dilluns a divendres en els períodes següents:   
a) Entre el 16 de setembre de 1991 i el 23 de juny de 1992, ambdós inclosos, per a Educació Pre-escolar, Educació General Bàsica i Educació Especial.  
b) Entre l'1 d'octubre i el 16 de juny de 1992, ambdós inclosos, per a la resta dels centres docents.  
Cinqué   
Seran festius durant el curs escolar, a més a més dels diumenges, els dies següents:  
- 9 d'octubre, dia de la Comunitat Valenciana;  
- 1 de novembre, dia de Tots Sants;  
- 6 de desembre, dia de la Constitució;  
- 19 de març, festa de Sant Josep;  
- 1 de maig, festa del Treballador.  
Sense perjudici de les festes laborals, de caràcter retribuït i no recuperables establertes a nivell estatal, autonòmic i local, a l?empara del Reial Decret 1346/1989 (BOE de 7 de novembre), Decret 170/1990 (DOGV de 25 d'octubre) i Reial Decret 2001/1983 (BOE de 29 de juliol) respectivament, els ajuntaments, oït el consell escolar municipal, podran proposar un màxim de tres dies festius d'entre els declarats lectius en aquest calendari.  
Es competència del Director dels serveis territorials de Cultura i Educació l'autorització dels dies festius a què fa referència el paràgraf anterior. Amb aquesta finalitat, els ajuntaments trametran, abans del 30 d'octubre de 1991, la relació de dies declarats no lectius, tot això amb la certificació del consell escolar municipal.  
Sisé  
Per tal de distribuir homogèniament els dies lectius de cada trimestre i establir un equilibri entre períodes de vacances i d'activitat acadèmica, s'estableixen, a més dels mesos d'estiu, els períodes de vacacions següents:  
- Nadal, des del 23 de desembre de 1991 fins al 6 de gener de 1992, ambdós inclosos;  
- Dins del segon trimestre, entre el 22 i el 25 de febrer;  
- Pasqua, des del 16 fins al 27 d'abril de 1992, ambdós inclosos.  
Seté  
Per tal de desplegar el currículum, en els ensenyaments d'Educació Pre-escolar, Educació General Bàsica i Educació Especial, la jornada diària serà de cinc hores lectives, distribuïdes de 9h. a 12h. i de 15h. a 17h.  
Durant els mesos de juny i setembre les activitats escolars de l'alumnat tindran lloc pel matí en jornada continuada de 9h. a 13h. En la resta dels nivells educatius a què fa referència el paràgraf segon de l'article primer d'aquesta Ordre, la jornada diària per a desplegar el currículum serà de matí i de vesprada, sense perjudici d'allò que hi ha establert per als centres amb horari nocturn.  
Vuité  
Durant els mesos de setembre i juny, i en els períodes no destinats a activitats lectives amb alumnat, el professorat dels nivells a què fa referència aquesta ordre romandrà en els centres desplegant les funcions previstes per al començament i l'acabament del curs acadèmic.  
En el mes de juliol, a més de les funcions administratives pròpies del centre escolar, s'hi podran dur a terme activitats de perfeccionament del professorat.  
Nové  
Aquesta Ordre cal exposar-la de forma visible en tots els centres docents a què fa referència l'article primer.  
Els/les directors/es dels centres i la Inspecció Educativa vetllaran pel compliment d'aquesta, en el seu respectiu camp de competències.  
Deu  
Qualsevol modificació del calendari, que calga per circumstàncies especials, l?haurà d'autoritzar la Direcció General de Centres i Promoció Educativa.  
Les modificacions dels horaris regulats en aquesta Ordre les haurà d'autoritzar prèviament el respectiu Director dels serveis territorials de Cultura i Educació.  
No podran autoritzar-se, modificacions horàries que suposen increment de cost de personal i serveis complementaris.  
DISPOSICIONS FINALS  
Primera  
La Direcció General de Centres i Promoció Educativa dictarà les disposicions que pertoquen envers el desplegament i l'acompliment d'allò que ordena la present ordre.  
Segona  
Aquesta disposició entrarà en vigor el mateix dia que es publicarà en el Diari Oficial de la Generalitat Valenciana.  
València, 14 de maig de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI